Viktoria Winge

Viktoria Winge (født 1980) er en norsk skuespiller, musiker og modell. Hun er datter av teaterregissør Stein Winge og skuespiller Kari Onstad.

Winge startet karrieren som modell da hun var 17 år og hadde oppdrag for magasiner som Cosmopolitan, Elle, i-D og Vogue. Senere har bilder av henne tatt av Massimo Leardini, Valerie Phillips, Mads Teglers og Julie Pike blitt publisert i ulike foto-bokutgivelser.

Som skuespiller har Winge blant annet medvirket i skrekkfilmen Fritt vilt (2006), oppfølgeren Fritt vilt II (2008), Joachim Triers drama Reprise (2006), samt krigseposet Max Manus (2008), der hun spiller Solveig Johnsrud, en fiktiv kvinne som arbeider for Gestapo. Hun har også vært med i en rekke kortfilmer og TV-seriene Dag og Koselig med peis. I 2010 spilte Winge i Riksteatrets oppsetning av Eugene O'Neills skuespill Lang dags ferd mot natt, sammen med blant annet Liv Ullmann og Bjørn Sundquist og i regi av hennes far, Stein Winge.

Winge er vokalist i bandet Moviestar, hvor hun går under pseudonymet Infinity Vik. Hun har dessuten vært vokalist i electronica-trioen Discorockers, som senere skiftet navn til Babyjaws. Winge giftet seg i 2003 med Babyjaws-medlem Anton Jawdomikow, men de gikk fra hverandre i 2012.

 Filmografi 
 Spillefilmer 
 2006: Fritt vilt – Ingunn
 2006: Reprise – Kari
 2008: Fritt vilt II – Ingunn
 2008: Scratch – Lena 
 2008: Max Manus – Solveig Johnsrud
 2008: Crossing Paths – Anniken 
 2009: Daddy's Girl – Jente
 2009: Anniken – Anniken 
 2010: You Look and You Think – Stemme 
 2010: Kiss Fight Smoke – Stemme
 2010: Akvarium – Emma 
 2010: Malabar (Kortfilm)
 2011: Kvinnefrisen – Stemme 
 2011: Inside the Whore – Viktoria Winge
 2011: Bambieffekten – Cecilie
 2014: Polaroid – Maria 
 2016: Op de Dijk – Sara
 2016: Fireaball - 
 2018: Sticks - 
 2019: Alle må dø – Gina
 2020: Pandemonic - Orakelet
 2022: Menneskets beste venn - 
 2024: Siste Wingeslag - som seg selv - 

 TV-serier 
 2010: The Shit – Viktoria Winge
 2010: Påpp & Råkk – Fanny
 2010: Dag – Hun 
 2010: Koselig med peis – Jenny
 2012: The Spiral – Ella
 2013: Lilyhammer – Tiril 
 2013: First Movers – Elin
 2021: Post Mortem: Ingen dør på Skarnes - Lykke

 Musikkutgivelser 

 2011: Pulsatilla - Babyjaws
 2013: Making Love - Evolution and Vik
 2014: You're so pretty when you're angry, baby - Evolution And Vik
 2018: Stupid People / Happy Days - Moviestar
 2019: Field Notes - Infinity Vik
 2020: The curse and the currency of the twenty-first century - Moviestar
 2021: Sjubidua - Infinity Vik feat Kaptein Kaliber og Sturle Kvilekval
 2023: Snakk, snakk snakk - Infinity Vik feat Kirie Olay

 Fotokunstbøker 
 Jan Walaker (red.): Hot Rod (Gyldendal, 2004)  – Inneholder blant annet Winge fotografert av Massimo Leardini.
 Massimo Leardini: Viktoria (Hot Rod, 2006) – Begrenset opplag på 300 eksemplarer, hvorav 50 i boks og 11 i boks inkludert signert sølvtrykk.
 Valerie Phillips: I Can't Believe a Girl is Playing Me Metallica (Longer Moon Farther, 2008) 
 Mads Teglers: VIK (selvutgitt, 2009) – Begrenset opplag på 150 nummererte eksemplarer.
 Dennis Golonka (red.): Un-Titled Project : Book One (Un-Titled Project Publishing, 2010) – Begrenset opplag på  nummererte eksemplarer. Inneholder blant annet Winge fotografert av Julie Pike, inkludert forsiden.

 Referanser 

 Eksterne lenker 



  Victoria Winge hos Sceneweb

Kategori:Norske skuespillere
Kategori:Norske musikere
Kategori:Norske modeller
Kategori:Personer fra Oslo